Բացառված բան է, որ Կապի, տրանսպորտի և տեղեկատվական տեխնոլոգիաների նախարար Վահան Մարտիրոսյանին երեխա ժամանակ ասած չլինեն, որ սուտ խոսելը վատ բան է ու մարդկանց խաբել չի կարելի: Իսկ թե նախարարը որքանով է յուրացրել այդ օգտակար խորհուրդը՝ դատեք ինքներդ: Երեկոյան լայն հանրության սեփականությունը դարձավ կառավարության որոշման նախագիծը՝ Հայաստան աջակողմյան ղեկով մեքենաների ներկրման արգելքի մասին: Նախագծի համաձայն՝ առաջարկվում է 2018-ի ապրիլից առայժմ ժամանակավորապես արգելել երկիր աջակողմյան երթևեկության համար նախատեսված ավտոմեքենաների ներկրումը և դրանց վերագրանցումը: